DA ECB-PUBLIC  
 
 
DEN EUROPÆISKE CENTRALBANKS UDTALELSE 
af 10. maj 2012  
om begrænsning i adgangen til at foretage kontant betaling 
(CON/2012/37)  
 
Indledning og retsgrundlag  
Den Europæiske Centralbank (ECB) modtog den 17. april 2012 en anmodning fra Danmarks Økonomi- 
og Indenrigsministerium på vegne af Danmarks Skatte ministerium om en udtalelse om et lovforslag til 
Lov om ændring af ligningsloven og forskellige andr e love (initiativer rettet mod sort arbejde m.v.)1 
(herefter "lovforslaget").  
ECB's kompetence til at afgive udtale lse fremgår af artikel 127, stk. 4, i traktaten om Den Europæiske 
Unions funktionsmåde og artikel 2, stk. 1, andet led, i Rådets beslutning 98/415/EF af 29. juni 1998 om 
de nationale myndigheders høring af Den Europæ iske Centralbank om udkast til retsforskrifter2, da 
lovudkastet indeholder regler om betalingsmidler. I overensstemmelse med artikel 17.5, første punktum, i forretningsordenen for Den Europæiske Centralbank er  denne udtalelse vedtaget af ECB's Styrelsesråd.
 
 
1.  Formålet med lovforslaget 
1.1 Lovforslaget gennemfører en række foransta ltninger rettet mod skatte unddragelse. En af 
foranstaltningerne er en skærpelse af reglerne om kontantbetaling for bl.a. at sikre en højere grad af 
sporing af betalinger. ECB's udtalelse omhandler  følgende i lovforslaget fremsatte krav:  
1.2 Der fremsættes for det første et krav om, at private købere af ydelser eller varer sammen med 
ydelser skal betale digitalt, hvis købesummen overstiger DKK 10.0003. Den private køber kan 
således hæfte solidarisk for den skat og moms , som den, der leverer ydelsen, har unddraget4, hvis 
køberen vælger at betale kontant. I kravet om digital betaling lægges til grund, at betalingen 
efterfølgende kan spores på en sådan måde, at  både betaleren og betalingsmodtageren kan 
                                                 
1  Lov om påligningen af indkomstskat til staten (ligningsloven), jf. lovbekendtgørelse nr. 1017 af 28. oktober 2011 med 
senere ændringer, lov nr. 1333 af 19. december 2008 om inddrivelse af gæld til det offentlige med senere ændringer, lov 
nr. 403 af 8. maj 2006 om et indkomstregister med senere ændringer, kildeskatteloven, jf. lovbekendtgørelse nr.1403 af 7. 
december 2010 med senere ændringer, lov om merværdiafgift (momsloven), jf. lovbekendtgørelse nr. 287 af 28. marts 
2011 med senere ændringer, lov om opkrævning af skatter og afgifter m.v. (opkrævningslove n), jf. lovbekendtgørelse nr. 
1402 af 7. december 2010 med senere ændringer, lov om registrering af køretøjer, jf. lovbekendtgørelse nr. 580 af 7. juni 
2011, skattekontrolloven, jf. lovbekendtgørelse nr. 819 af 27. juni 2011 med senere ændringer, lov nr. 521 af 12. juni 
2009 om ændring af kildeskatteloven  og forskellige andre love (Forenklin g af reglerne om opkrævning af 
arbejdsmarkedsbidrag og konsekvensændringer som følge af Forårspakke 2.0 m.v.) med senere ændringer.  
2  EFT L 189 af 3.7.1998, s. 42.  
3  Ca. EUR 1.330. 
4  Forslaget medfører kun hæftelse for den private køber, hvis leverandøren undlader at angive vederlaget eller ikke 
indberetter momsen af vederlaget. Jf. s. 12 i lovforslagets bemærkninger. 
ECB-PUBLIC 
2 identificeres. Forslaget vil endvidere være et bidr ag i forsøget på at reducere kontantomsætningen i 
det sorte marked for køb af varer og tjenesteydelser . Det foreslås, at borgere, der i særlige tilfælde 
ikke har mulighed for at betale digitalt, får mulighed for at friholde sig for hæftelsen for 
leverandørens manglende angivelse af skatter og moms. Friholdelsen betinges af, at borgeren på 
TastSelv på SKATs hjemmeside indberetter oplysn inger om det foretagne køb og betaling heraf.  
1.3 Der fremsættes for det andet et krav om dig ital betaling ved handel mellem virksomheder, når køb 
af en leverance overstiger DKK 10.0005. Ved forslaget afskæres virksomheder fra at foretage 
fradrag efter skattereglerne, når køb af en levera nce ikke betales digitalt,  og efter momsreglerne 
foreslås en solidarisk hæftelse6, når erhvervelse af en leverance ikke er betalt digitalt7. 
 Det direkte solidariske ansvar på momsområde t betyder, at SKAT til dækning af skatte- og 
afgiftskravet kan søge dette betalt enten hos afta ger eller leverandør i den rækkefølge, som SKAT 
vælger. Om SKAT vælger at inddrive kravet hos leverandør eller aftager har ingen betydning for 
hæftelsen. Hæftelsen vil i disse tilfælde følge de  almindelige principper for solidarisk hæftelse. 
 Det ovenfornævnte krav om solidarisk hæftelse  vedrørende momsangivelsen har til formål at 
bekæmpe skatteunddragelse og skal gøre det nemmere at opdage transaktioner, som har skatte- og 
momsunddragelser som deres sigte. I og med at der skabes et transaktionsspor, forventes det, at lovforslaget vil have en positiv og kriminalitetsfo rebyggende effekt mod sort arbejde, kædesvig og 
fiktive fakturaer, der benyttes til fradrag skatte- og momsmæssigt. Herudo ver forventes det, at 
uregistrerede virksomheder vil få vanskeligheder med at handle, da købere vil have behov for at 
sikre sig dokumentation for afholdte afgifter.  
1.4 Kravene, som fremgår af afsnit 1.2 og 1.3 oven for, indfører således solidarisk hæftelse for 
leverandørens manglende betaling af skatter og moms for både private købere og ved handel 
mellem virksomheder. Selvom dette ikke udgør et forbud mod betaling med kontanter, vil 
hæftelsesbestemmelserne i praksis dog medføre en indskrænkning i den reelle mulighed for en privat køber eller en virksomhed i at vælge kontantbetaling, når beløbet overstiger DKK 10.000. 
 
2. Særlige bemærkninger  
2.1 ECB bemærker, at EU-lovgivningen kun regulerer begrænsninger af kontantbetalinger i euro
8. Af 
hensyn til konsekvens finder ECB det imidlertid hensigtsmæssigt at vurdere lovforslagets bestemmelser op imod relevant praksis i Eurosystemet. 
                                                 
5  Grænsen på DKK 10.000 afspejler tærsklen for private købere, som vælger at betale kontant ved køb af ydelser. 
6  Den solidariske hæftelse opstår kun, når leverandøren har undladt at angive momsen af de leverede varer og ydelser. Jf. s. 
13 i lovforslagets bemærkninger. 
7  Der er hjemmel i artikel 205 i Rådets direktiv 2006/112/EF af 28. november 2006 om det fælles merværdiafgiftssystem 
(EUT L 347 af 11.12.2006, s. 1) til at lade aftager hæft e solidarisk for momsens erlæ ggelse. I henhold til s. 25 i 
lovforslagets bemærkninger er den solidariske hæft else således i overensstemmelse med dette direktiv. 
8  Jf. betragtning 19 i Rådets forordning (EF) nr. 974/98 af 3. maj 1998 om indførelse af euroen (EFT L 139 af 11.5.1998, 
s. 1) 
ECB-PUBLIC 
3 2.2 ECB bemærker, at lovforslaget overholder EU-lovgivningen9, navnlig betragtning 19 i Rådets 
forordning (EF) nr. 974/98, som fastsætter, at "b egrænsninger i betalinger med sedler og mønter, 
som medlemsstaterne har indført af offentlige hens yn, er ikke uforenelige med eurosedlers og -
mønters status som lovligt betalingsmiddel, hvis de r findes andre lovlige midler til betaling af 
pengegæld". ECB anerkender, at i) sådanne andre lovlige midler til betaling af pengegæld findes i Danmark, og at ii) lovforslagets formål om at  bekæmpe skatteunddragelse udgør et offentligt 
hensyn, som opvejer begrænsninger i betaling med kontanter.  
2.3 ECB bemærker endvidere, at l ovforslagets bestemmelser om solidarisk hæftelse i forbindelse med 
kontantbetalinger, der overstiger DKK 10.000, ik ke påvirker de af Nationalbanken udstedte 
pengesedlers status som lovligt betalingsmiddel
10. 
2.4 Virkningerne af de foreslåede bestemmelser medfører dog visse praktiske begrænsninger i 
muligheden for en privat køber eller en virksomhed til at betale kontant, når beløbet overstiger 
DKK 10.000. Virkningerne bør derfor være propor tionale med det generelle mål om at bekæmpe 
skatteunddragelse og bør ikke gå ud over, hvad der er nødvendigt for at nå dette mål. Enhver virkning af de foreslåede bestemmelser bør nøje afvejes i forhold til de offentlige fordele, som 
forventes at kunne opnås. I lyset af at foranstaltningerne kan have en indvirkning på betalinger, der 
udgør en forholdsvis lav værdi, bør de kompetente myndigheder også sikre, at virkningen af disse foranstaltninger ikke går ud over, hvad der er nødvendigt for at opnå målet om at bekæmpe skatteunddragelse. 
 
 
Denne udtalelse vil blive offe ntliggjort på ECB's websted.  
 
 
Udfærdiget i Frankfurt am Main, den 10. maj 2012. 
 
[Underskrift] 
 
Formand for ECB 
Mario DRAGHI 
                                                 
9  Jf. afsnit 5 i udtalelse CON/2002/24, som gentaget i afsnit  2.3.2 i udtalelse CON/2010/36 og afsnit 2.2 i udtalelse 
CON/2010/79. Alle ECB’s udtalelser findes  på ECB's websted www.ecb.europa.eu. 
10  I lov om Danmarks Nationalbank fremgår det af § 8, at de af Nationalbanken udstedte pengesedler er lovligt 
betalingsmiddel mand og mand imellem, (lov nr. 116 af 7. april 1936 med senere ændringer).